1906 йылда Арктика моронона төшкән Иосиф-Эльзеар Бернье Мелвилл утрауын Канада биләмәһе тип иғлан итә. 1908—1910 йылдарҙа Бергнье утрауҙа артабанғы тикшеренеүҙәр үткәрә, 1908/1909 йылдарҙа ҡышлай. 1916/1917 йылдың ҡышында утрауҙа Вильяльмур Стефанссон ҡышлай һәм Лиддон ҡултығының көньяҡ һәм төньяҡ ярҙарында ике лагерь ойоштора. 1929 йылда утрауға Канаданың Король атлы полицияһы патруле килә, ә 1944 йылда Генрих Ларсен экспедицияһы Төньяҡ-Көнбайыш үткәүел аша ҡайтыу юлында бер нисә туҡталыш яһай. 1947 йылда Уинтер-Харбор утрауында метеорология станцияһын ойоштороу планлаштырыла. Ҡалын боҙ аша утрауға барыу өсөн бер нисә тапҡыр уңышһыҙ ынтылыш яһала, әммә, ахыр сиктә, станция уның урынына Корнуоллис утрауындағы Резольютта урынлаштырыла.